
Projekti „MTÜ Lapsele Oma Kodu hoone (Vestervalli tn 9, Narva) rekonstrueerimine sotsiaal-psühholoogilise abi keskuseks“ kaasfinantseeringu kinnitamine
1. Asjaolud ja menetluse käik

Narva Linnavolikogu 26.01.2012. a otsusega nr 2 kinnitati MTÜ Lapsele Oma Kodu (registrikood 80060341) projekti „Tulles perele vastu“ kaasfinantseeringu 2012. aastaks summas 5 890 eurot. Projekti sisu – hoone aadressil Vestervalli tänav 9, Narva renoveerimine (demonteerimistööd; uste, akende, vahelagede, katuse väljavahetamine; vundamenti tugevdamine ja viimistlustööd). Projekt oli esitatud Ettevõtluse Arendamise Sihtasutusse (regionaalsete investeeringutoetuste andmise programm) 2012. aasta 1. voorus osalemiseks. EAS ei toetanud projekti. MTÜ Lapsele Oma Kodu tegi projektidokumentatsioonis vajalikud muudatused ja esitas projekti 2012. aasta 2. voorus osalemiseks eesmärgiga, et viia projekt ellu 2013. aastal. Narva Linnavolikogu 23.08.2012. a otsusega nr 106 kinnitati MTÜ Lapsele Oma Kodu (registrikood 80060341) projekti „Tulles perele vastu“ kaasfinantseeringu 2013. aastaks summas 5 890 eurot. Ka 2. voorus ei saanud projekt toetust. Narva Linnavolikogu 22.08.2013. a otsusega nr 83 kinnitati MTÜ Lapsele Oma Kodu projekti kaasfinantseeringu 2014. aastaks summas 5 890 eurot. Ka sel korral ei saanud mittetulundusühing toetust. Põhjuseks toodi asjaolu, et antud tegevus peab olema kajastatud Ida-Virumaa arengukava tegevuskavas. Vastavasisuline toetuskiri Ida-Virumaa arengukava uuendamise kohta on Ida-Viru maavanemale esitatud ja MTÜ Lapsele Oma Kodu esitab projekti ka 2014. aasta 2. voorus osalemiseks ja sel juhul lükkuvad projektitegevused 2015. aastasse.
Programmi tingimuste kohaselt peab kaasfinantseerimise summa moodustama kokku vähemalt 15% projekti üldmaksumusest, toetuse piirsumma ühe taotleja kohta on 31 956 eurot. Projekti kogusumma moodustab 37 846 eurot, millest kaasfinantseeringu osa moodustab 5 890 eurot.
MTÜ Lapsele Oma Kodu  on probleemsetest peredest lastega tegelev organisatsioon, mis tegutseb Narva linnas 18 aastat. Mittetulundusühing töötab Narva linnale kuuluvas hoones aadressil Vestervalli tänav 9, Narva. Antud hoone on Narva Linnavolikogu 28.04.2011 otsuse nr 60 alusel antud ühingule tasuta kasutusse tähtajaga 25 aastat probleemsetest peredest lastega töö korraldamiseks. 
2. Õiguslikud alused

Kohaliku omavalitsuse korralduse seaduse § 22 lõike 1 punkti 8 kohaselt kuulub volikogu ainupädevusse laenude võtmine.
3. Otsus
3.1. Kinnitada projekti „MTÜ Lapsele Oma Kodu hoone (Vestervalli tn 9, Narva) rekonstrueerimine sotsiaal-psühholoogilise abi keskuseks“ linna kaasfinantseeringuks 2015. aastal kokku 5 890 eurot.
3.2. Narva Linnavalitsusel võtta projekti positiivse rahastamisotsuse korral laenu punktis 3.1 nimetatud kaasfinantseeringu katmiseks 2015. aastal.
4. Rakendussätted
4.1. Otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemise päevast arvates.
4.2. Otsus jõustub seaduses sätestatud korras.

Projekti „MTÜ Lapsele Oma Kodu hoone (Vestervalli tn 9, Narva) rekonstrueerimine sotsiaal-psühholoogilise abi keskuseks“ kaasfinantseeringu kinnitamine
Narva Linnavalitsus võtab vastu protokollilise otsuse:

1.  Esitada Narva Linnavolikogusse läbivaatamiseks ja kinnitamiseks otsuse „Projekti „MTÜ Lapsele Oma Kodu hoone (Vestervalli tn 9, Narva) rekonstrueerimine sotsiaal-psühholoogilise abi keskuseks“ kaasfinantseeringu kinnitamine” eelnõu.
2. Volitada esitama antud küsimus Narva Linnavolikogus Narva Linnavalitsuse Kultuuriosakonna juhataja asetäitjat Dmitri Verguni.

